да осигури архивиране съгласно член 52 на решението, издадено в съответствие с член 46 и на цялостното придружаващо досие към това решение.
 Член 48
 Информация, която трябва да се съдържа в издадено разрешение за тип возило
 В разрешението за тип возило, издадено от разрешаващия орган, трябва да се съдържа следната информация:
 а)правното основание, оправомощаващо разрешаващия орган да издаде разрешение за типа возило;
 б)идентификация на:
 i)разрешаващия орган;
 ii)заявлението;
 iii)вида разрешение, както е посочено в член 14;
 iv)заявителя за разрешението за типа возило;
 v)европейския идентификационен номер (EIN), даден на разрешението за типа возило.
 в)идентификация на основните проектни характеристики на типа возило:
 i)заявени в сертификатите за преглед на типа и/или на проекта;
 ii)района на използване на возилото;
 iii)условията за използване на возилото и други ограничения;
 iv)препратка във връзка с разпоредбите в член 16 от Регламент (ЕС) 402/2013, включително с идентификация на документа и версията му, към писмената декларация на предложителя по член 3, параграф 11 от Регламент (ЕС) 402/2013, отнасяща се за типа возило.
 г)идентификация на:
 i)идентификационното обозначение (ID) на типа возило, в съответствие с приложение II към Решение 2011/665/ЕС на Комисията
 7
 ;
 ii)вариантите на типа возило, в съответните случаи;
 iii)версиите на типа возило, в съответните случаи;
 iv)стойностите на параметрите, посочени в ТСОС и (в съответните случаи) в националните правила, които имат значение за проверката на техническата съвместимост между возилото и района на използване;
 v)съответствието на типа на возилото със съответните ТСОС и набори от национални правила, свързани с параметрите, посочени в параграф 1, буква г), подточка iv).
 д)позоваване на ЕО декларациите за проверка на подсистемите;
 е)позоваване на други норми на ЕС или национални норми, с които е в съответствие типът возило;
 ж)позоваване на документираните мотиви за решението, както е посочено в член 45, параграф 5;
 з)датата и мястото на вземане на решението за издаване на разрешение за типа возило;
 и)лицето, подписало решението за издаване на разрешение за типа возило; и
 й)възможността и начините за обжалване на решението и съответните срокове, включително информация за националната процедура за обжалване.
 Член 49
 Информация, която трябва да се съдържа в издадено разрешение за пускане на возило на пазара
 В разрешението за пускане на возило на пазара, издадено от разрешаващия орган, трябва да се съдържа следната информация:
 а)правното основание, оправомощаващо разрешаващия орган да издаде разрешение за пускане на возилото на пазара;
 б)идентификация на:
 i)разрешаващия орган;
 ii)заявлението;
 iii)вида разрешение, както е посочено в член 14;
 iv)заявителя, поискал разрешение за пускане на возилото на пазара;
 v)европейския идентификационен номер (EIN), даден на разрешението за пускане на возилото на пазара;
 в)означението на регистрацията на типа возило в Европейския регистър на разрешените типове железопътни возила (ERATV), включително информация за варианта на типа возило и/или версията на типа возило в съответните случаи;
 г)идентификация на:
 i)возилата;
 ii)районите на използване;
 iii)условията за използване на возилото и други ограничения.
 д)позоваване на ЕО декларациите за проверка на подсистемите;
 е)позоваване на други норми на ЕС или национални норми, с които е в съответствие возилото;
 ж)позоваване на документираните мотиви за решението, както е посочено в член 45, параграф 5;
 з)в случай на разрешение, издадено въз основа на съответствие